Kuvauslokaatio voi olla Studio Torkkelin studio, oma kotisi tai työtilasi tai mikä tahansa muu sisä- tai ulkomiljöö STUDIO on hyvä vaihtoehto, jos tarvitset muodollisia ja monikäyttöisiä ns. edustuskuvia tai jos kuvissa "tekeminen" on helppo toteuttaa studiolla. Yhdet hyvät studiokuvat on mielestäni jokaisella hyvä olla. Studiolle voi toki tuoda myös miljöömäisiä elementtejä ja kuvata luonnonvalolla. OMA TYÖTILA on helposti perusteltu kuvauspaikka, jos suinkin sellainen löytyy. Jos pohdit, onko se "riittävän" kuvauksellinen, mietitään yhdessä lisää. Usein tavaroita siirtämällä/poistamalla saa pienestäkin tilasta edustavan. OMA KOTI voi olla tosi hyvä kuvauspaikka, varsinkin jos teet sieltä käsin edes välillä töitä. Ja vaikket tekisikään! Erityisesti somekuvissa toimii hyvin, luultavasti seuraajasi ovat myös kiinnostuneita miten asut. Kotona sun on myös hyvä olla, joka voi helpottaa jännitykseen, jos sellaista on ilmassa. Muita vaihtoehtoja kuvauspaikaksi: PUISTO - Tampereella esim. Näsinpuisto tai Arboretum, monipuolisia kuvauspaikkoja METSÄ - Jos sun lempipaikka on metsä, se on aina hyvä kuvauspaikka. Esimerkiksi Kaupissa on hyvää kuvausmetsää, mutta muutenkin aika helposti löytyy. KAUPUNKI - Vaikkapa kävelykadulla tai Keskustorilla voi kuvata niin, että kuvissa saa taustalla/epäterävänä näkyä muitakin ihmisiä. KAHVILA/RAVINTOLA - Jos esimerkiksi työskentelet kahvilassa tai tykkäät käydä ulkona lounaalla, joku kivannäköinen kahvila tai ravintola voisi sopia hyvinkin kuvauspaikaksi. Kuvauslupa on hyvä kysyä ennakkoon, mutta kokemukseni mukaan moni paikka suhtautuu kuvaamiseen positiivisesti. Voit kysyä minulta vinkkejä tai voidaan suunnata sun lempparikahvilaan! GRAFFITIT/BETONISEINÄT - Rouhea ja rosoinen kuvauslokaatio tuo kuviin visuaalisuutta ja herättää usein mielenkiinnon, Tampereella näitä tarjolla useammassakin paikassa! Muitakin vaihtoehtoja on, mietitään yhdessä sinun kuvauksiin sopiva paikka!